Neem jou #footsie-foto vir voet-Vrydag | SARIE
FOTO: Facebook	18 Junie 2014
Neem jou #footsie-foto vir voet-Vrydag	deur SARIE.com-span
’n Nuwe sosialemedia-veldtog samel geld in vir straatkinders in Afrika deur mense reg oor die wêreld aan te moedig om “footsies” te neem, berig The Independent. Die Britse organisasie Street Child Africa sel nuutste veldtog, Voet-Vrydag, vind dié Vrydag (20 Junie) plaas en moedig mense aan om “footsies” op sosiale netwerke te laai.
Wat is ’n “footsie”?
Dit is amper soos ’n selfie, maar van jou voete – jou kaal voete – om mense bewus te maak van die kinders in Afrika wat nie skoene kan bekostig nie.
1. Neem op Voet-Vrydag (oormôre) ’n footsie en laai dit op ’n sosiale netwerk soos Facebook, Twitter of Instagram.
2. Onthou om die hutstekens #footsie en #BareFootFriday te gebruik.
3. Benoem jou vriende om deel te neem.
4. SMS “Street” na 70660 om £3 (ongeveer R55) te skenk aan Street Child Africa.
5. Onthou om die donasiebesonderhede ook aan jou vriende te gee.
Besoek die webblad www.barefootfriday.org.uk vir meer inligting.
Voet-Vrydag volg kort op die hakke van die “no makeup selfie”-veldtog wat vroeër vanjaar op sosiale netwerke vlamgevat het. Laasgenoemde was ’n reuse-sukses en het £8 miljoen (ongeveer R146 miljoen) vir borskanker-navorsing ingesamel.
Ander internet-veldtogte wat ons inspireer het
Dié video van Brent het vinnig oor die internet versprei.
Ná die video het talle Suid-Afrikaners in Brent se voetspore gevolg. Soek op YouTube na die hutstekens#NekNomination en #ChangeOneThing om nóg video’s te sien waar mense goeie dade doen.
Joost en sy J9-stigting se #neknominasie
Skryf op die webtuiste in vir dié uitdaging en begin jou foto’s deel! Soek die hutsteken #100HappyDays om mense se foto’s te sien.
Een van die dinge wat Nadia Beukes, die nuwe aanbieder van Boer soek ’n vrou, gelukkig maak.
Bronne: The Independent, Die Burger, 100happydays.com
Nóg oor sosiale media
Gemengde gevoelens oor sosiale netwerk se dramareeks
VIDEO: Ouers help hul transgender-dogtertjie om ’n ‘seuntjie’ te word
Overzeese donateurs doneer hier: http://bit.ly/1qvIT85